**Сыбайлас жемқорлыққа қарсы заңнаманы сақтау**

Сыбайлас жемқорлыққа қарсы іс-қимыл саласындағы қоғамдық қатынастар Қазақстан Республикасында сыбайлас жемқорлыққа қарсы саясатты іске асыруға бағытталған 2015 жылғы 18 қарашадағы № 410-V ҚРЗ Сыбайлас жемқорлыққа қарсы іс-қимыл туралы Қазақстан Республикасының Заңымен (бұдан әрі -Заң) реттеледі.

Сыбайлас жемқорлық – жауапты мемлекеттік лауазымды атқаратын адамдардың, мемлекеттiк функцияларды орындауға уәкілеттік берілген адамдардың, мемлекеттік функцияларды орындауға уәкілеттік берілген адамдарға теңестiрiлген адамдардың, лауазымды адамдардың өздерінің лауазымдық (қызметтік) өкiлеттiктерін және соған байланысты мүмкiндiктерiн жеке өзi немесе делдалдар арқылы жеке өзіне не үшінші тұлғаларға мүлiктiк (мүліктік емес) игiлiктер мен артықшылықтар алу немесе табу мақсатында заңсыз пайдалануы, сол сияқты игiлiктер мен артықшылықтарды беру арқылы осы адамдарды параға сатып алу.

Сыбайлас жемқорлыққа қарсы іс-қимыл – сыбайлас жемқорлыққа қарсы іс-қимыл субъектілерінің өз өкілеттіктері шегіндегі сыбайлас жемқорлықтың алдын алу, оның ішінде қоғамда сыбайлас жемқорлыққа қарсы мәдениетті қалыптастыру, сыбайлас жемқорлық құқық бұзушылықтарды жасауға ықпал ететін себептер мен жағдайларды анықтау және жою жөніндегі, сондай-ақ сыбайлас жемқорлық құқық бұзушылықтарды анықтау, жолын кесу, ашу және тергеп-тексеру және олардың салдарларын жою жөніндегі қызметі.

Заңның 6–бабына сәйкес сыбайлас жемқорлыққа қарсы іс-қимыл шараларының жүйесі:

1. сыбайлас жемқорлыққа қарсы мониторинг;
2. сыбайлас жемқорлық тәуекелдерін талдау;
3. сыбайлас жемқорлыққа қарсы мәдениетті қалыптастыру;
4. Қазақстан Республикасының заңнамасына сәйкес нормативтік құқықтық актілердің жобаларына сыбайлас жемқорлыққа қарсы ғылыми сараптама жүргізу;
5. Қазақстан Республикасының заңнамасына сәйкес заңдық сараптама жүргізу кезінде сыбайлас жемқорлық сипаты бар нормаларды анықтау;
6. сыбайлас жемқорлыққа қарсы стандарттарды қалыптастыруды және сақтау;
7. қаржылық бақылау;

8) сыбайлас жемқорлыққа қарсы шектеулер;

9) мүдделер қақтығысын болғызбауды және шешу;

1. кәсіпкерлік саласында сыбайлас жемқорлыққа қарсы іс-қимыл шаралар;
2. сыбайлас жемқорлық құқық бұзушылықтарды анықтау, жолын кесуді, ашу және тергеп-тексеру;
3. сыбайлас жемқорлық құқық бұзушылықтар туралы хабарлау;
4. сыбайлас жемқорлық құқық бұзушылықтардың салдарларын жою;
5. Сыбайлас жемқорлыққа қарсы іс-қимыл туралы ұлттық баяндаманы қалыптастыруды және жариялау.